Ariel Sharon

(Baso Ibrani: אֲרִיאֵל שָׁרוֹן, juo sabagai Arik) () adolah saurang ahli politik sarato saurang panglimo  Israel.

Inyo manjabaik sabagai Pardano Mantari sajak 7 Maret 2001 inggo 14 April 2006 kamudian diganti jo pardano mantari samantaro Ehud Olmert dek karano Ariel Sharon mandapek panyakik stroke pado Januari 2006. Inyo marasoi koma nan lamo inggo indak ka mungkin untuak dapek lai batugeh sabagai palopor pamarentah Israel.

Dalam tigo puluah taun Sharon marupoan bagian dari pasukan basanjato Israel. Pangkek paja nan paliang tinggi adolah kutiko paja manjadi panglimo utamo (Bahaso Inggirih: Major General). Inyo maambiak paratian dek inyo talibaik dalam Parang Anam Ari pado taun 1967 sarato Parang Yom Kippur pado taun 1973.

Ariel Sharon juo tangguang jawek pado taragedi pandabiahan Qibya pado 13 Oktober 1953 nan kutiko tu sambilan puluah anam urang Palestina dibunuah dek Unit 101 nan paja ko sabagai palopornyo sarato pandabiahan Sabra dan Shatila di Lebanon pado 1982 nan manyababan antaro 3.000 inggo 3.500 urang nan maningga. Sarato dek karano itu, inyo disabuik sabagai 'Saurang Pandabiah dari Beirut', dalam (Bahaso Inggirih: A Butcher from Beirut).

 Iduik awal sarato riwayaik karajo sabagai militer 
Paja laia jo namo Ariel Scheinermann (Shinerman) dari dunsanak pandukuang Zionis. Pado umua 17 taun, inyo gabuang jo kalompok mafia Haganah nan karajonyo mambuek teror untuak rakyaik Palestina. Dalam mambuek teror, inyo barado di bawah kumando Pardano Mantari pado saaik tu, David Ben Gurion, Itzhak Shamir sarato Yitzhak Rabin sacaro bagilia.

Pado maso parang kamardekaan Israel taun 1948, di umua duo puluah, alah manjadi saurang kumandan pasukan daraik Israel. Kutiko inyo kandak untuak mambaka ladang, tibo-tibo paluru dari saurang Palestina manambuak tubuahkasanyo sarato ampia se maancam nyaonyo jikok sajo paja indak salamaik dek kawannyo. Pado taun tu juo, inyo kamudian balaja  di bagian hukum di Universitas Ibrani di Yerusalem. Pado 1953, inyo mambantuak sarato manjadi palopor unit kumando kusuih "Unit 101" nan mampunyoi tugeh untuak mambuek operasi-operasi kusuih tingkek tinggi. Inyo diangkek manjadi kumandan dari korps paro kumando sarato talibaik dalam parang marabuik Sinai pado taun 1956. Pado taun 1957, inyo malanjuikan pandidikan militer di Camberley Staff College, Inggris.

Dalam taun 1958-1962, Sharon alah manjadi kumandan pasukan daraik, sabagai palopor pusek pandidikan infantri dan ikuik sakolah hukum di Universitas Tel Aviv. Pado Perang Enam Hari taun 1967 nan malibaikan Israel jo banso-banso Arab, inyo manjabaik sabagai kumandan sabuah tantaro bagian jo Brigadir Jenderal. Kamudian inyo maundua diri dari bagian katantaroan pado tahun 1972. Kutiko tajadinyo Parang Yom Kippur pado taun 1973, inyo manjadi palopor tantaro bagian nan musiti manyabrang ka Taruihan Suez.